als_Latn dik_Latn sag_Latn
Në një kohë kur emergjencat Civile kanë dhënë alarmin për vatra zjarri për shkak të temperaturave të larta, një zjarr masiv ka përfshirë kodrat pranë fshatit Dishnicë të Korçës.
Sipas policisë, një person ka bërë një njoftim në Komisariatin Digjital nga ku u kërkua ndihmë dhe më pas është ndërhyrë menjëherë.
Si rezultat i ndërhyrjes së shpejtë dhe efikase, u bë e mundur shuarja në kohë e flakëve dhe parandalimi i përhapjes së mëtejshme të tyre.
Ndërkohë, policia dyshon se zjarri është shkaktuar nga pakujdesia e një 17-vjeçari, I cili është shoqëruar në Komisariat.
“Në Komisariatin e Policisë Korçë, u bë shoqërimi i shtetasit P.H, 17 vjeç, banues në fshatin Belorta, i cili po merret në pyetje në lidhje me ngjarjen e sipërme pasi dyshohet se zjarri në pyll është shkaktuar nga një cigare e hedhur në pyll nga pakujdesia e këtij të fundit, kur ka qenë duke kullotur bagëtitë, i cili më pas mori përmasa të konsiderueshme”, thuhet në njoftimin e policisë./CityNews
als_Latn als_Latn als_Latn als_Latn als_Latn